Другі дзень работы “Летняй школы” быў прысвечаны выключна разбору і аналізу алімпіядных заданняў па біялогіі з удзелам абласнога трэнера Ларысы Сапега і настаўніцы біялогіі Рэчыцкага раённага ліцэя Ірыны Раманавай. Ірына Мікалаеўна, дарэчы, падрыхтавала пераможцу заключнага этапу рэспубліканскай алімпіяды 2016 года. Педагогі прайшліся па самых розных раздзелах: анатомія і сістэматыка раслін, фізіялогія раслін, сістэматыка жывёл, анатомія і фізіялогія чалавека, біятэхналогія, генетыка, мікрабіялогія. Акрамя таго, педагогі, чые школьнікі наведвалі летні профільны лагер па біялогіі, атрымалі індывідуальную кансультацыю абласнога трэнера, якая акцэнтавала ўвагу на прабелах у ведах вучняў.